Diari Oficial de la Generalitat Valenciana


Sumari del DOGV 9912, del 09-08-2024 (2024/8274)

ANUNCI pel qual se sotmeten a informació pública les sol·licituds d'autorització administrativa prèvia, autorització administrativa de construcció i ocupació de vies pecuàries, corresponents a la central fotovoltaica PSF Olocau, i la seua infraestructura d'evacuació, amb potència màxima total dels mòduls fotovoltaics (pic): 3,498 MW, potència nominal dels inversors: 2,8 MW i capacitat d'accés concedida: 2,8 MW, a situar als termes municipals d'Olocau i de Llíria, sotmesa a avaluació d'impacte ambiental simplificada. Expedient ATALFE/2022/16/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8274

CVE
:   MORB-H-0572-5342

Data del document
:   01-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna i pel Decret llei 7/2024, de 9 de juliol, del Consell, de simplificació administrativa de la Generalitat,

- la Llei 24/2013, de 26 de desembre, del sector elèctric,

- la Llei 21/2013, de 9 de desembre, d'avaluació ambiental,

- la Llei 3/2014, d'11 de juliol, de vies pecuàries de la Comunitat Valenciana,

i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia, d'autorització administrativa de construcció i ocupació de vies pecuàries de la instal·lació elèctrica que s'indica:

Peticionari: Camp de Turia Energy, SL, NIF Y85058072 i amb domicili social al carrer del Marqués de Dosaigües, 7, 1r, 46543, València.

Tipus de central elèctrica: central fotovoltaica denominada PSF Olocau, amb potència a instal·lar de 2,8 MW, incloent-hi les seues infraestructures d'evacuació.

Emplaçament dels grups generadors: polígon 32, parcel·la 28, del terme municipal d'Olocau (València).

Emplaçament de la infraestructura d'evacuació: polígon 32, parcel·les 28, 9012 i 9013, i polígon 34, parcel·la 9010, totes estes del terme municipal d'Olocau (València), i polígon 87, parcel·les 9002, 9014 i 9039, i polígon 88, parcel·la 9001, totes estes del terme municipal de Llíria (València). Òrgan competent per a autoritzar la instal·lació: Servici Territorial d'Indústria, Energia i Mines de València de la Conselleria d'Innovació, Indústria, Comerç i Turisme.

L'òrgan ambiental competent per a emetre l'informe d'impacte ambiental: Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori.

Documents sotmesos a informació pública:

Projecte. Denominació: Parc solar fotovoltaic Olocau.

Projecte. Denominació: Parc solar fotovoltaic Olocau. Centre de lliurament i mesura.

Projecte. Denominació: Centre de lliurament i mesura Olocau. Centre de transformació i generació.

Projecte. Denominació: Centre de transformació generació Olocau. Línia col·lectora de mitjana tensió.

Projecte. Denominació: Parc solar fotovoltaic Olocau. Línia subterrània instal·lacions d'enllaç de mitjana tensió.

Estudi d'integració paisatgística.

Memòria justificativa del compliment dels criteris del Decret llei 14/2020.

Pla de desmantellament i restitució del terreny i l’entorn afectat.

Plec general de normes de seguretat en prevenció d'incendis forestals.

Llista dels elements, espais, servicis i instal·lacions públiques afectats per l'actuació.

Estudi d'impacte ambiental.

Separates dirigides a:

Ajuntament de Llíria.

Ajuntament d'Olocau.

Conselleria Medi Ambient - Direcció General de Medi Natural - vies pecuàries.

Confederació Hidrogràfica del Xúquer.

Comunitat de Regants de Llíria.

Comunitat de Regants d'Olocau.

EGEVASA - Depuradora de Marines.

Conselleria de Medi Ambient - Direcció General d’Urbanisme, Paisatge i Avaluació Ambiental – PATRICOVA.

i-DE Redes Eléctricas Inteligentes*.*

Projectes d'extensió de xarxa de distribució (ATASC/2022/243/46 per a centre de seccionament independent del Parc solar fotovoltaic d'Olocau  i ATLINE/2022/511/46 per a línia subterrània evacuació entroncament del Parc solar fotovoltaic d'Olocau).

Pressupost: 1.688.286,62 €

Característiques principals:

La central fotovoltaica denominada PSFV Olocau, de 3,498 MWp, està composta per un camp generador de 6.360 mòduls fotovoltaics de 550 Wp, muntats directament sobre el sòl en estructura amb seguidors a un eix. Estos mòduls fotovoltaics es connecten amb dos inversors d’1,4 MW, per la qual cosa la potència nominal és de 2,8 MW. Al seu torn, l'inversor es connecta amb la part de baixa tensió d'un centre de transformació format per un transformador 20/0,630 kV de 3.290. Este centre de transformació es connecta amb un centre de protecció i mesura que albergarà dos cel·les de línia, una cel·la de protecció i la cel·la de mesura mitjançant una línia elèctrica trifàsica subterrània simple circuit de 20 kV i 250 m de longitud formada per un conductor unipolar per fase HEPRZ1 3 x (1 x 95 mm2). Finalment, este centre de protecció i mesura establix connexió amb un nou centre de seccionament independent mitjançant una línia elèctrica trifàsica subterrània simple circuit de 20 kV i de 3.350 m de longitud, formada per un conductor unipolar per fase HEPRZ1 3 x (1 x 240 mm2) 12/20 kV Al + H16 240 mm2.

El punt de connexió de la central amb la xarxa de distribució es realitzarà en el tram comprés entre els suports número 20897 i 65676 de la línia 25 – Gatova, de 20 kV, de l’STR Llíria (20 kV), propietat de l'empresa distribuïdora, amb tensió d'eixida igual a la de la xarxa de distribució, 20.000 V. Este nou suport a realitzar formarà part de la xarxa de distribució i la seua titularitat serà de la companyia distribuïdora corresponent.

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

Les vies pecuàries sobre les quals se sol·licita la concessió demanial per a ocupació del subsol/ocupació temporal són les següents:

Assagador de la Garrofera.

Assagador d'Olocau.

La documentació serà exposada per a consulta pública en l’adreça electrònica següent: <https://cindi.gva.es/es/web/energia/valencia>, en castellà i <https://cindi.gva.es/va/web/energia/valencia>, en valencià, disponibles l'endemà de la publicació.

La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servici Territorial d'Indústria, Energia i Mines de València, situat al carrer de Gregorio Gea, 27, de València, així com dirigir a este servici territorial les al·legacions que es consideren oportunes en el termini de quinze (15) dies hàbils comptador a partir de l’endemà de la publicació d'este anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica la redacció de l'article 33.1 del Decret llei 14/2020, de 7 d'agost, al·legacions que es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/va/inicio/procedimientos?id_proc=15259&version=amp>,o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.

  

València, 1 d'agost de 2024

Roberto Javier Anchel Añó

Cap del Servici Territorial d'Indústria, Energia i Mines